Buffetkast met 2 deuren en 3 lades van massief mangohout Cherokees
CALIENTE - Thaise mand van plantaardige vezels CALIENTE Te min busse kan onderrig belemmer | Netwerk24
Te min busse kan onderrig belemmer
Ongeveer 70 leerders van Nieuwe Drift Primêr sal nie skool kan bywoon as die Wes-Kaapse onderwysdepartement (WKOD) nie gou genoeg ekstra busse kry om die kinders na en van die skool te vervoer nie.
Baie van die kinders woon nie naby die skool nie en maak hoofsaaklik staat op die vervoer wat die departement voorsien.
Dinsdag 4 Februarie het ouers ’n brief van die skool ontvang wat sê dat daar sommige leerders is wat sonder toestemming van die leerdervervoer­skema gebruik maak.
Volgens ’n leerder se voog, wat nie sy naam gepubliseer wil hê nie, het sy na die skool gegaan om navraag oor die brief te doen. By die skool is sy in kennis gestel dat die kind, na wie sy omsien, een van die leerders is wat nie op die bus hoort nie.
Die besorgde vrou is nie net bekom­merd oor die kind nie, maar ook oor die res van die leerders wat dalk met hul skoolwerk agter kan raak.
“Ek het gevra wat ons nou moet doen en al antwoord wat ek gekry het, was dat die kinders wat nog wag vir toestem­ming nie op die bus mag klim nie,” sê sy.
Die WKOD-woordvoerder, Millicent Merton, sê: “ ’n Aansoek om ekstra leerders na die Nieuwe Drift Primêre Skool te vervoer, is in Januarie ontvang en word verwerk.” Merton voeg by dat “dit uiters belangrik is dat aansoeke vir die ekstra leerders betyds ontvang moet word sodat die dienste bekom en beskikbaar gestel kan word”.